《论俗十二首》
宋代·刘子翚

粤人多悍骄，风声亦惟旧。
儿童仅胜衣，挟箠相格斗。
艺精气益横，质化心忘陋。
家饶喜称侠，世乱甘为寇。
岂伊天性然，习俗所成就。
吾闻互乡童，翱翔圣贤囿。
隐豺弄斓斑，攻驹发驰骤。
佩觽尔何知，义方得无谬。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。